Maggie McNamara

Marguerite McNamara (tuntud kui Maggie McNamara; 18. juuni 1928 New York – 18. veebruar 1978 New York) oli Ameerika Ühendriikide näitleja ja modell.

Maggie McNamara oli pärit Timothy McNamara ja Helen McNamara (neiupõlvenimega Fleming) neljalapselisest perekonnast. Vanemad lahutasid abielu, kui Maggie oli üheksa-aastane. Vanemad olid iiri päritolu. Modellitööd alustas ta juba keskkooliõpilasena.The Jig's Up, Maggie McNamara! Vintage Paparazzi. Vaadatud 1. jaanuaril 2025

Maggie McNamara õppis kolm aastat tantsu ja näitlemist. Ta alustas tegevust teatrinäitlejana 1951. aastal. 1953. aastal mängis ta ühte peaosadest romantilises komöödiafimis "Sinine kuu" ("The Moon is Blue"), mis äratas laialdast tähelepanu ja tõi McNamarale parima naispeaosatäitja Oscari nominatsiooni. 1954. aastal mängis ta filmis "Three Coins in the Fountain" ja 1955. aastal Richard Burtoni kõrval peaosas eluloofilmis "Prince of Players". Kuigi tema näitlejakarjäär oli hästi alanud, taandus McNamara seejärel pikaks ajast näitlemise juurest, kuna ta ei tahtnud New Yorgist ära kolida ning tema abielu filmilavastaja ja stsenaristi David Swiftiga oli jooksnud karidele.

1962. aastal naasis McNamara teatrilavale. 1963. aastal tegi ta oma viimase filmirolli filmis "The Cardinal". Pärast seda mängis ta kuni 1964. aastani veel paaris telesarjas. Hiljem töötas masinakirjutajana ja oli avalikkuse eest kadunud.Maggie McNamara TVInsider. vaadatud 1. jaanuaril 2025

Maggie McNamara lõpetas elu enesetapuga võttes 18. veebruaril 1978 unerohutabettide üledoosi.Maggie McNamara NNDB. Vaadatud 1. jaanuaril 2025

 Viited 

 Välislingid 

Kategooria:Ameerika Ühendriikide filminäitlejad
Kategooria:Ameerika Ühendriikide televisiooninäitlejad
Kategooria:Ameerika Ühendriikide teatrinäitlejad
Kategooria:Ameerika Ühendriikide modellid
Kategooria:Sündinud 1928
Kategooria:Surnud 1978